CELEX: 32020D1583
Language: ro
Date: 2020-10-23 00:00:00
Title: Decizia (UE) 2020/1583 a Consiliului din 23 octombrie 2020 privind poziția care urmează să fie adoptată în numele Uniunii Europene în cadrul Comitetului de parteneriat instituit prin Acordul de parteneriat cuprinzător și consolidat între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește înlocuirea listei persoanelor care să îndeplinească funcția de arbitru în cadrul procedurilor de soluționare a litigiilor

30.10.2020   
               
               
                  RO
               
               
                  Jurnalul Oficial al Uniunii Europene
               
               
                  L 362/23
               
            
         DECIZIA (UE) 2020/1583 A CONSILIULUI
         din 23 octombrie 2020
         privind poziția care urmează să fie adoptată în numele Uniunii Europene în cadrul Comitetului de parteneriat instituit prin Acordul de parteneriat cuprinzător și consolidat între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește înlocuirea listei persoanelor care să îndeplinească funcția de arbitru în cadrul procedurilor de soluționare a litigiilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (1) (denumit în continuare „acordul”) a fost semnat în numele Uniunii în conformitate cu Decizia (UE) 2018/104 a Consiliului (2) și se aplică parțial cu titlu provizoriu de la 1 iunie 2018.
                  
               
                     (2)
                  
                  
                     În cadrul reuniunii sale din 17 octombrie 2019, în conformitate cu articolul 339 alineatul (1) din acord, Comitetul de parteneriat a stabilit o listă de 15 persoane care doresc și sunt în măsură să îndeplinească funcția de arbitri (denumită în continuare „lista arbitrilor”).
                  
               
                     (3)
                  
                  
                     Armenia a informat Uniunea că una dintre persoane nu mai îndeplinește condițiile prevăzute la articolul 339 alineatul (2) din acord și, prin urmare, ar trebui să fie înlocuită.
                  
               
                     (4)
                  
                  
                     Pentru a asigura funcționarea dispozițiilor din acord care se aplică cu titlu provizoriu, Comitetul de parteneriat urmează să adopte o decizie de înlocuire a listei arbitrilor cu o listă modificată.
                  
               
                     (5)
                  
                  
                     Este oportun să se stabilească poziția care urmează să fie adoptată, în numele Uniunii, în cadrul Comitetului de parteneriat, întrucât decizia Comitetului de parteneriat de înlocuire a listei arbitrilor va avea un caracter obligatoriu pentru Uniune,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată în numele Uniunii în cadrul Comitetului de parteneriat instituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește înlocuirea listei arbitrilor, menționată la articolul 339 din acordul respectiv, se bazează pe proiectul de decizie a Comitetului de parteneriat (3).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Luxemburg, 23 octombrie 2020.
            
               
                  Pentru Consiliu
               
               
                  Președintele
               
               S. SCHULZE
            
         
         
            (1)  JO L 23, 26.1.2018, p. 4.
         
            (2)  Decizia (UE) 2018/104 a Consiliului din 20 noiembrie 2017 privind semnarea, în numele Uniunii, și aplicarea cu titlu provizoriu a Acordului de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (JO L 23, 26.1.2018, p. 1).
         
            (3)  A se vedea documentul ST 11524/20 în http://register.consilium.europa.eu.